Valentīns Mazzālītis

Valentīns Mazzālītis (dzimis  Rucavā, miris ) bija vieglatlētikas treneris, specializējies šķēpa mešanā, un augstskolas pasniedzējs. Ilggadējs Latvijas Valsts fiziskās kultūras institūta (tagad Latvijas Sporta pedagoģijas akadēmija) pasniedzējs.

 Biogrāfija 
Absolvējis Talsu vidusskolu, 1954. gadā absolvējis LVFKI. Laikā no 1954. līdz 1990. gadam bijis LVFKI docētājs, no 1973. līdz 1987. gadam — Vieglatlētikas katedras vadītājs. Viens no šķēpmetēju kluba dibinātājiem, no 1990. gadu vidus līdz 2000. gadu vidum darbojies Latvijas Šķēpmetēju klubā kā metodiķis. Laikā no 1963. līdz 1972. gadam V. Mazzālītis bija PSRS izlases vecākais treneris. Viņa audzēknis Jānis Lūsis izcīnījis visu triju kalumu Olimpisko spēļu medaļas, kā arī 4 Eiropas, 12 PSRS un 1 Latvijas čempiona titulu, divas reizes labojis pasaules rekordu šķēpa mešanā — 1968. gadā tas bija 91,68 metri, bet 1972. gadā 93,80 metrus tāls; 1987. gadā IAAF viņu atzina par visu laiku izcilāko šķēpa metēju pasaulē. Tāpat ir trenējis Inesi Jaunzemi, kas 1956. gada Olimpiskajās spēlēs izcīnīja zelta medaļu. Panākumus guvuši arī viņa audzēkņi Māra Saulīte un Jānis Doniņš.

1963. gadā kļuva par Latvijas PSR Nopelniem bagāto treneri, 1968. gadā — PSRS Nopelniem bagāto treneri. Saņēmis 2005. gada Latvijas Gada balvu sportā par mūža ieguldījumu. Divu grāmatu autors.

 Atsauces 
Kopējās


 Ilgvars Forands, Valentīns Mazzālītis. Lielais liktenis. 2018. 78.lpp. ISBN 978-9934=8413-2-3.

Konkrētās

Kategorija:1930. gadā dzimušie
Kategorija:2017. gadā mirušie
Kategorija:Rucavā dzimušie
Kategorija:Latvijas vieglatlētikas treneri
Kategorija:PSRS Nopelniem bagātie treneri
Kategorija:Latvijas Sporta pedagoģijas akadēmijas absolventi
Kategorija:Latvijas Sporta pedagoģijas akadēmijas pasniedzēji